CELEX: 62015CN0314
Language: sk
Date: 2015-06-26 00:00:00
Title: Vec C-314/15: Žaloba podaná 26. júna 2015 – Európska komisia/Francúzska republika

7.9.2015   
            
            
               SK
            
            
               Úradný vestník Európskej únie
            
            
               C 294/39
            
         Žaloba podaná 26. júna 2015 – Európska komisia/Francúzska republika
   (Vec C-314/15)
   (2015/C 294/50)
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: O. Beynet a E. Manhaeve, splnomocnení zástupcovia)
   
      Žalovaná: Francúzska republika
   
      Návrhy žalobkyne
   
   
               —
            
            
               určiť, že Francúzska republika si nesplnila povinnosti, ktoré jej vyplývajú z článku 4 ods. 1 a 3 smernice Rady 91/271/EHS z 21. mája 1991 o čistení komunálnych odpadových vôd (1), keď nezabezpečila sekundárne alebo ekvivalentné čistenie komunálnych odpadových vôd v 15 aglomeráciách s populačným ekvivalentom medzi 10  000 a 15  000 pre vypúšťania mimo citlivých oblastí alebo s populačným ekvivalentom medzi 2  000 a 10  000 pre vypúšťania do sladkých vôd a estuárií,
            
         
               —
            
            
               zaviazať Francúzsku republiku na náhradu trov konania.
            
         
      Žalobné dôvody a hlavné tvrdenia
   
   Komisia svojou žalobou vytýka Francúzsku nesprávne vykonanie smernice Rady 91/271/EHS z 21. mája 1991 o čistení komunálnych odpadových vôd v pätnástich aglomerácia.
   V zmysle článku 4 ods. 1 a 3 smernice 91/271/EHS aglomerácie s populačným ekvivalentom (PE) medzi 10  000 a 15  000 pre vypúšťania mimo citlivých oblastí alebo s populačným ekvivalentom medzi 2  000 a 10  000 pre vypúšťania do sladkých vôd a estuárií musia zabezpečiť zberné systémy odpadových vôd a ich sekundárne alebo ekvivalentné čistenie najneskôr do 31. decembra 2005.
   
      (1)  Ú. v. ES L 135, s. 40; Mim. vyd. 15/002, s. 26.